

****

**Legepladsen**

Vi afholdt legepladsdag d 24 maj 2020 og med et rigtigt flot fremmøde. Vi fik lavet mange af de ting som var gået i stykker samt ordnet de steder der var problematiske i forhold til sikkerhed. Vi hyggede og afsluttede dagen med grillpølser.

Legepladsen har haft udfordringer med ubudne gæster der ikke passer ind på en legeplads. Derfor bliver overdækningen/skuret lukket med en port samt skodder ved disken. Dette bliver aflåst. Arbejdet mangler dog færdiggørelse og det afhænger af de frivilliges tid, hvornår det sker.

**Næste arbejdsdag afholdes 13 september 2020 kl. 10**

**Sankt Hans**

Vores arrangement forløb næsten efter planen, dog var der ikke så mange til rundbold så der blev spillet Kongespil i stedet for. Til grill og bål arrangementet havde vi et fint fremmøde og vejret var jo fantastisk.

**Rotter**

Det er kommet os for øre at der har været meget store problemer med rotter i børnehaven på DM 1 som derfor har fjernet krat/levesteder.

Der er også i bebyggelsen observeret rotter og vi opfordrer alle til at være opmærksomme på hvordan I fodrer fugle og/eller pindsvin. Husk det er lovpligtigt at indberette til kommunen hvis I ser en rotte. Tlf: 72596000 teknik og miljø

**Græsslåning**

Da vores trofaste græsdreng er blevet voksen og ikke har tid mere😊 har vi lavet en aftale med STV-maskinservice for resten af sæsonen.

**Ferietid**

**HOLD ØJE MED HINANDENS HUSE**

Og hjælp med aviser/reklamer der stikker ud af postkassen, put en pose i naboens spand og lign

Formand Martin Jensen, DM 31, tlf.: 24 26 50 27. Smid en lap papir til formanden, ring eller send en mail tilbestyrelsen@gl-toftegaard.dk

Med venlig hilsen

Bestyrelsen